Source: https://eur-lex.europa.eu/legal-content/RO/TXT/?uri=CELEX:32015R1910
Timestamp: 2019-06-19 20:15:17+00:00
Document Index: 28659076

Matched Legal Cases: ['articolul 14', 'articolul 18', 'articolul 49', 'articolul 12', 'articolul 6', 'articolul 8', 'articolul 13', 'articolul 12', 'articolul 20']

Regulamentul (UE) 2015/1910 al Comisiei din 21 octombrie 2015 de modificare a anexelor III și V la Regulamentul (CE) nr. 396/2005 al Parlamentului European și al Consiliului în ceea ce privește limitele maxime de reziduuri pentru guazatină din sau de pe anumite produse (Text cu relevanță pentru SEE)
REGULAMENTUL (UE) 2015/1910 AL COMISIEI
din 21 octombrie 2015
de modificare a anexelor III și V la Regulamentul (CE) nr. 396/2005 al Parlamentului European și al Consiliului în ceea ce privește limitele maxime de reziduuri pentru guazatină din sau de pe anumite produse
având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE a Consiliului (1), în special articolul 14 alineatul (1) litera (a), articolul 18 alineatul (1) litera (b) și articolul 49 alineatul (2),
Limitele maxime de reziduuri (LMR) pentru guazatină au fost stabilite în partea A din anexa III la Regulamentul (CE) nr. 396/2005.
Autoritatea Europeană pentru Siguranța Alimentară (denumită în continuare „autoritatea”) a emis un aviz motivat privind actualele LMR-uri pentru guazatină, în conformitate cu articolul 12 alineatul (1) din Regulamentul (CE) nr. 396/2005 (2). Toate autorizațiile existente pentru produsele de protecție a plantelor care conțin substanța activă guazatină au fost revocate. Nu au fost raportate toleranțe la import la nivelul Uniunii și nici nu erau disponibile LMR-uri în Codex. În lipsa unor informații privind bunele practici agricole specifice care să poată fi folosite în cadrul unei evaluări a riscurilor pentru consumatori, autoritatea a concluzionat că o valoare de 0,05 mg/kg oferă un nivel satisfăcător de protecție pentru consumatorii europeni. Prin urmare, este adecvat să se stabilească LMR-urile la limita specifică de determinare. De asemenea, este adecvată modificarea definiției reziduului.
În plus, Belgia a indicat că actualele LMR-uri pentru guazatină în grepfrut și portocale pot suscita preocupări în materie de protecție a consumatorilor. În special, nu a putut fi exclus un risc acut pentru consumatori nici în cazul unei evaluări detaliate a riscurilor, ținând cont de un coeficient de prelucrare pentru citrice. Comisia Europeană și statele membre reprezentate în cadrul Comitetului permanent pentru plante, animale, produse alimentare și hrană pentru animale au considerat că este adecvat, pentru o bună gestionare a riscurilor, să ia decizia de a reduce LMR-urile la un nivel care s-a dovedit a fi sigur pentru consumatorii europeni.
În conformitate cu articolul 6 alineatele (2) și (4) din Regulamentul (CE) nr. 396/2005, a fost depusă o cerere referitoare la utilizarea guazatinei pe citrice. În conformitate cu articolul 8 din Regulamentul (CE) nr. 396/2005, această cerere a fost evaluată de statul membru în cauză, iar raportul de evaluare a fost înaintat Comisiei. Autoritatea a evaluat cererea și raportul de evaluare, analizând în special riscurile pentru consumatori și, după caz, pentru animale, și a emis un aviz motivat cu privire la LMR-urile propuse (3). Ea a înaintat acest aviz Comisiei și statelor membre și l-a pus la dispoziția publicului. În avizul său, autoritatea a concluzionat că nu recomandă stabilirea LMR-urilor propuse, deoarece datele disponibile nu sunt suficiente pentru a exclude un risc pentru consumatorii europeni.
Solicitantul a introdus o cerere de reexaminare administrativă a avizului motivat al autorității, în conformitate cu articolul 13 din Regulamentul (CE) nr. 396/2005. În urma reexaminării, s-a ajuns la concluzia că nu au fost identificate deficiențe substanțiale sau erori de apreciere din partea autorității.
Pentru a permite comercializarea, prelucrarea și consumul produselor în condiții normale, prezentul regulament ar trebui să prevadă o măsură tranzitorie pentru produsele care au fost produse legal înainte de modificarea LMR-urilor și pentru care informațiile arată că se menține un nivel ridicat al protecției consumatorilor.
Măsura tranzitorie prevăzută în prezentul regulament ar trebui să țină cont de preocupările în materie de protecție a consumatorilor în ceea ce privește actualele LMR-uri pentru guazatină în grepfrut și portocale.
Înainte ca LMR-urile modificate să devină aplicabile, ar trebui acordat un termen rezonabil pentru a permite statelor membre, țărilor terțe și operatorilor din industria alimentară să se pregătească pentru îndeplinirea noilor cerințe care vor rezulta din modificarea LMR-urilor.
Prin intermediul Organizației Mondiale a Comerțului, partenerii comerciali ai Uniunii au fost consultați cu privire la noile LMR-uri, iar observațiile acestora au fost luate în considerare.
Anexele III și V la Regulamentul (CE) nr. 396/2005 se modifică în conformitate cu anexa la prezentul regulament.
În ceea ce privește guazatina, Regulamentul (CE) nr. 396/2005, astfel cum era formulat înainte de modificarea adusă prin prezentul regulament, continuă să se aplice produselor care au fost produse în mod legal înainte de 13 mai 2016, cu excepția grepfrutului și a portocalelor.
Se aplică însă începând cu 13 mai 2016.
Adoptat la Bruxelles, 21 octombrie 2015.
(2) Autoritatea Europeană pentru Siguranța Alimentară; Reasoned opinion on the review of the existing maximum residue levels (MRLs) for guazatine according to Article 12 of Regulation (EC) No 396/2005 [Aviz motivat privind reexaminarea actualelor limite maxime de reziduuri (LMR) pentru guazatină în conformitate cu articolul 12 din Regulamentul (CE) nr. 396/2005]. EFSA Journal 2013; 11(5):3239. [20 pp.].
(3) Autoritatea Europeană pentru Siguranța Alimentară; Reasoned opinion on the modification of the existing MRL for guazatine in citrus fruits (Aviz motivat privind modificarea LMR-urilor existente pentru guazatină în vederea utilizării pe citrice). EFSA Journal 2014; 12(8):3818. [29 pp.].
Anexele III și V la Regulamentul (CE) nr. 396/2005 se modifică după cum urmează:
În anexa III, se elimină coloana referitoare la guazatină.
În anexa V, se adaugă următoarea coloană referitoare la guazatină:
Grupe și exemple de produse individuale cărora li se aplică LMR (2)
Guazatină (acetat de guazatină, suma componentelor)
Infuzii de
Țesuturi provenind de la
(1) Indică limita inferioară de detectare analitică
(2) Pentru lista completă cu produse de origine vegetală și animală cărora li se aplică LMR-uri, vă rugăm să consultați anexa I.
Limita maximă de reziduuri aplicabilă pentru hrean (Armoracia rusticana) din grupa condimente (cod 0840040) este cea stabilită pentru hrean (Armoracia rusticana) din categoria Legume, grupa legume rădăcinoase și cu tuberculi (cod 0213040), ținând cont de variațiile nivelurilor prin prelucrare (uscare), în conformitate cu articolul 20 alineatul (1) din Regulamentul (CE) nr. 396/2005.
Hrean”